ଜଗତସିଂହପୁର, ମାର୍ଚ୍ଚ ୩୧(ଲୋକାଲ ୱାୟାର): କରୋନାରୁ ମୁକୁଳିବା ପାଇଁ ଏକମାତ୍ର ଉପାୟ ହେଉଛି ନିଜକୁ ସଙ୍ଗରୋଧ କରି ରଖିବା ।
ଏହାର ଗୁରୁତ୍ୱକୁ ଉପଲବ୍ଧି କରି ସରକାର ସାରା ଦେଶରେ ଲକ୍ ଡାଉନ୍ ଘୋଷଣା କରିଛନ୍ତି । ହେଲେ ଏହାର ସିଧାସଳଖ ପ୍ରଭାବ ଗରିବ ଓ ନିଃସହାୟଙ୍କ ଉପରେ ପଡ଼ିଛି ।
ବିଶେଷ କରି ଅନ୍ୟ ରାଜ୍ୟକୁ ଯାଇଥିବା ଦାଦନ ଶ୍ରମିକ ଓ ସେମାନଙ୍କ ପରିବାର ଏବେ ଦୁର୍ବିସହ । ବଞ୍ଚିବା ପାଇଁ ଏବଂ ଖାଦ୍ୟ ଗଣ୍ଡେ ପାଇଁ ଏମାନେ ଏବେ ସଂଘର୍ଷରତ ।
ଗୋଟିଏ ପଟେ ସରକାର ଏମାନଙ୍କ ସୁରକ୍ଷିତ ଜୀବନ ପାଇଁ ବିଭିନ୍ନ ପ୍ରକାର କାର୍ଯ୍ୟପନ୍ଥା ହାତକୁ ନେବାକୁ ବାରମ୍ବାର ତାଗିଦ କରୁଥିଲେ ମଧ୍ୟ ବାସ୍ତବିକ ଏମାନଙ୍କ ପାଖେ ଜିଲ୍ଲା ପ୍ରଶାସନ କି ନିର୍ବାଚିତ ପ୍ରତିନିଧିମାନେ ପହଞ୍ଚି ପାରିନାହାନ୍ତି ।
ମିଳିଥିବା ସୂଚନା ଅନୁସାରେ ହଠାତ୍ ଲକ୍ ଡାଉନ୍ ଭଳି ପରିସ୍ଥିତି ସୃଷ୍ଟି ହୋଇଥିବାରୁ ଏବେ ମଧ୍ୟ ଅନେକ ଓଡ଼ିଆ ଦାଦନ ଘରକୁ ଫେରି ପାରିନାହାନ୍ତି ।
ମହାରାଷ୍ଟ୍ର, ଆନ୍ଧ୍ରପ୍ରଦେଶ, ହରିଆନା, ଉତ୍ତରପ୍ରଦେଶ, ତାମିଲନାଡୁ, ତେଲଙ୍ଗାନା, କେରଳ ଓ ପଶ୍ଚିମବଙ୍ଗର ବିଭିନ୍ନ ହୋଟେଲ, ଗ୍ୟାରେଜ, ଢାବା, ଛୋଟବଡ଼ କମ୍ପାନୀରେ ଏହି ଶ୍ରମିକମାନେ କାମ କରୁଥିବା ବେଳେ ସେଠାରୁ ସେମାନଙ୍କୁ ଘରକୁ ପଠାଇ ଦିଆଯାଇଛି ।
ଖାଲି ସେତିକି ନୁହେଁ ପରିସ୍ଥିତି ଆୟତ୍ତାଧୀନ ହେଲେ ପୁଣି ଫେରିବାକୁ ନିଦେ୍ର୍ଦଶ ଦିଆଯାଇଛି ।
କେବଳ ସେତିକି ନୁହେଁ ସେମାନଙ୍କ ଦୈନନ୍ଦିନ ପାଉଣା ବି ଏହି ଅଣସଙ୍ଗଠିତ ସଙ୍ଗଠନମାନେ ଦେଇ ନାହାଁନ୍ତି । ଫଳରେ ହଜାର ହଜାର ଶ୍ରମିକ ଏବେ ବଞ୍ଚିବା ପାଇଁ ସଂଘର୍ଷ କରୁଛନ୍ତି ।
ଜଗତସିଂହପୁର ଜିଲ୍ଲାର ବେଳାଭୂମି ଅଞ୍ଚଳରେ ଥିବା କିଛି ଗାଁରେ ଏବେ ପରିସ୍ଥିତି ସଙ୍ଗୀନ । ଏଠାରେ ବାହାର ରାଜ୍ୟରୁ ଆସି କିଛି ଶ୍ରମିକ ସପରିବାର ଚଳୁଥିଲେ ।
ସାରା ଦେଶରେ ଲକ୍ ଡାଉନ୍ ହୋଇଥିବା ବେଳେ ଏବେ ସେମାନଙ୍କ ପାଖେ ଥିବା କାମ ବି ବନ୍ଦ ହୋଇଯାଇଛି ।
ଦୈନିକ ମଜୁରି ମିଳିପାରୁନି । ଆଜିକୁ ୧୦ ଦିନ ହେବ ଶ୍ରମିକମାନେ ଗାଁରେ ରହୁଥିବା ନିଜ ନିଜ ପରିବାର ଲୋକଙ୍କ ପାଖକୁ ଟଙ୍କା ପଠାଇ ପାରୁନାହାନ୍ତି ।
ଏରସମା ବ୍ଲକ୍ ବଡବେଲାରି ଗାଁର ୫୬ ବର୍ଷୀୟ ହରେକୃଷ୍ଣ ସାହୁ କହନ୍ତି ଆମ ଘରେ ମୋ ପୁଅ ହିଁ ଏକମାତ୍ର ରୋଜଗାରକ୍ଷମ ବ୍ୟକ୍ତି ।
ସେ ପୁନେର ଏକ ବେସରକାରୀ କମ୍ପାନୀରେ କାମ କରେ । ତା ଟଙ୍କାରେ ଆମେ ୪ ପ୍ରାଣୀ କୁଟୁମ୍ବ ଚଳୁ । ଲକ୍ ଡାଉନ୍ ପାଇଁ କମ୍ପାନୀ ବନ୍ଦ ହୋଇଯାଇଛି ।
ତାକୁ ମିଳୁଥିବା ଟଙ୍କା ବି ବନ୍ଦ ହୋଇଯାଇଛି । ଆଜିକୁ ୧୦ ଦିନ ହେବ ସେ ଟଙ୍କା ପଠାଇ ପାରୁନି । ଏବେ ଖାଇବା ପାଇଁ ବି ଆମ ପାଖେ ଆଉ ପଇସା ନାହିଁ ।
ଜଗତସିଂହପୁର ବ୍ଲକ୍ ବନମାଳିପୁର ଗାଁର ୫୩ ବର୍ଷୀୟ ପାରାଲିସିସ୍ ରୋଗୀ କରିମ୍ ଉଦ୍ଦୀନ୍ ସାହା କହନ୍ତି ଲକ୍ ଡାଉନ୍ କାରଣରୁ ଆଜିକୁ ୧୦ ଦିନ ହେବ ମୋ ପୁଅ ବିଶାଖାପାଟଣାରେ ଫସି ରହିଛି ।
ସେଠାରେ ଏକ କମ୍ପାନୀରେ ପୁଅ ଦିନ ମଜୁରିଆ ଭାବେ କାମ କରେ । ପ୍ରତି ମାସ ଘରକୁ ସେ ୪୦୦୦ ଟଙ୍କା ପଠାଏ । ସେଥିରେ ଔଷଧ ସହ ସଉଦା ଖର୍ଚ୍ଚ ବାହାରିଯାଏ ।
ଆମେ ୪ ପ୍ରାଣୀ କୁଟୁମ୍ବ ତା ଟଙ୍କା ଉପରେ ନିର୍ଭର କରୁ । ଏବେ ବଞ୍ଚିବା ପାଇଁ ଆବଶ୍ୟକ ଖାଦ୍ୟ ଗଣ୍ଡେ ପାଇଁ ଡହଳବିକଳ ହେଉଛୁ ।
ଜଗତସିଂହପୁର ସହରରେ ଥିବା ଦୁଶନମ୍ବର ଅଞ୍ଚଳର ୫୦ ବର୍ଷୀୟ ମେରନ୍ ବିବି ମଧ୍ୟ ସମାନ କଥା ଦୋହରାଇଛନ୍ତି ।
ତାଙ୍କ ପୁଅ ବିଜୟୱାଡାର ଏକ ହୋଟେଲରେ କାମ କରୁଥିବା ବେଳେ ଲକ୍ ଡାଉନ୍ ପାଇଁ ସେଠାରେ ଫସି ରହିିଛି ।
ହୋଟେଲରେ ସେ ଦିନ ମଜୁରିଆ ଭାବେ କାମ କରୁଥିଲା ବେଳେ ଏବେ କାମ ବନ୍ଦ କାରଣରୁ ପଇସା ମିଳିବା ବନ୍ଦ ହୋଇଯାଇଛି । ସରକାର ସାରା ଦେଶକୁ ୨୧ ଦିନ ବନ୍ଦ କରି ଦେଇଛନ୍ତି ।
ଏହାର ଅର୍ଥ ୨୧ ଦିନ କାମ ନାହିଁ । ମାନେ ଦରମା ବି ନାହିଁ । ଏଭଳି ପରିସ୍ଥିତିରେ ଆମେ କେମିତି ଚଳିବୁ ଭାବିଲେ ଆକାଶ ମାଡ଼ି ପଡୁଛି ମୁଣ୍ଡ ଉପରେ । ଅପରପକ୍ଷେ ମୋ ପୁଅର ସ୍ତ୍ରୀ ଏବେ ୯ ମାସର ଗର୍ଭବତୀ ।
ଏପ୍ରିଲ ୧୦ରୁ ୧୫ ଭିତରେ ପିଲାଜନ୍ମ ହେବ ବୋଲି ଡାକ୍ତର କହିଛନ୍ତି । ପାଖରେ ଟଙ୍କାଟିଏ ନାହିଁ । ଏତେ ସବୁ କାମ କେମିତି କରିବି କିଛି ବୁଝି ପାରୁନି ।
ପଦ୍ମପୁର ପଞ୍ଚାୟତର ସରପଞ୍ଚ କେଶବ ଚରଣ ପାତ୍ର କହିଛନ୍ତି ଗାଁରେ ପାଖାପାଖି ୧୨୦ ଜଣ କାମ ପାଇଁ ଅନ୍ୟ ରାଜ୍ୟ ଓ ଦେଶକୁ ଯାଇଛନ୍ତି ।
ପଞ୍ଚାୟତ ପକ୍ଷରୁ ହିତାଧିକାରୀଙ୍କୁ ବର୍ତ୍ତମାନ ଯାଏଁ ପିଡିଏସ୍ ଚାଉଳ ବଣ୍ଟନ କରାଯାଇଛି ।
ହେଲେ ଔଷଧ, ପନିପରିବା ଓ ଅନ୍ୟାନ୍ୟ ସାମଗ୍ରୀ କିଣି ଘରେ ପହଞ୍ଚାଇ ଦେବା ପାଇଁ କୌଣସି ବ୍ୟକ୍ତିଙ୍କୁ ନିୟୋଜିତ କରାଯାଇ ପାରିନି ।
ତେଣୁ କିଛି ଲୋକ ଟଙ୍କା ଅଭାବରୁ ଦୟନୀୟ ସ୍ଥିତିରେ ଅଛନ୍ତି । ଏହି ସମସ୍ୟାର ସମାଧାନ ପାଇଁ ଆମେ ଶୀଘ୍ର ଦୃଷ୍ଟି ଦେବୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
